Legal Document

Category: 30

Text:
65. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 276 της 6/8 Απρ. 1974 (ΦΕΚ Α΄ 95) Περί συστάσεως και συνθέσεως Υπηρεσιακών και Πειθαρχικών Συμβουλίων του Υπουργείου Συντονισμού και Προγραμματισμού. Έχοντες υπ’ όψει: 1.Τας διατάξεις του άρθρ. 45 παρ. 2 εδάφ. β΄ του Ν.Δ. 175/73 «περί Υπουργικού Συμβουλίου και Υπουργείων», ως και του Π.Δ. 396/73 «περί θέσεων εν ισχύϊ των διατάξεων του Ν.Δ. 175/73». 2.Την υπ’ αριθ. ΡΔ 300/17.10.73 υπουργικήν απόφασιν «περί προσδιορισμού των αρμοδιοτήτων κλπ.», ως αύτη τροποποιηθείσα δια της υπ’ αριθ. ΡΔ 2300/5.12.1973 ομοίας, νυν ισχύει. 3.Την υπ’ αριθ. 332/12.2.1974 πρωθυπουργικήν απόφασιν «περί καθορισμού των αρμοδιοτήτων του Υπουργού Αναπληρωτού, του Υπουργού Συντονισμού και Προγραμματισμού». 4.Την υπ’ αριθ. 165/7.3.1974 γνωμοδότησιν του Συμβουλίου της Επικρατείας, προτάσει των Ημετέρων Πρωθυπουργού και Υπουργού Συντονισμού και Προγραμματισμού και Υπουργού παρά τω Πρωθυπουργώ, απεφασίσαμεν και διατάσσομεν: (Σύνθεσις) Άρθρ.1.-Παρά τω υπουργείω Συντονισμού και Προγραμματισμού συνιστώνται τα κάτωθι Συμβούλια, αρμόδια προς κρίσιν του προσωπικού τούτου, πλην του της Εθνικής Στατιστικής Υπηρεσίας της Ελλάδος. Α΄.Πενταμελές Υπηρεσιακόν Συμβούλιον, αρμόδιον προς κρίσιν των υπαλλήλων απάντων των κλάδων και Υπηρεσιών του Υπουργείου τούτου, των κατεχόντων οργανικήν θέσιν επί βαθμοίς 5ω εώς και 2ω, ή των προς αυτούς αντιστοιχούντων υπαλλήλων ειδικής διαβαθμίσεως, ως και προς κρίσιν περί προαγωγής υπαλλήλων επί βαθμώ 6ω εις τον επόμενων 5ον βαθμόν. Το Συμβούλιον τούτο συντίθεται εκ των κάτωθι μελών: ι.Του Γενικού Γραμματέως του Υπουργείου, ως Προέδρου, αναπληρουμένου υπό του νομίμου τούτου Αναπληρωτού (Α.Ν. 223/67). ιι.Δύο μελών, προερχομένων εξ’ Αρεοπαγιτών ή Συμβούλων του Ελεγκτικού Συνεδρίου ή Νομικών Συμβούλων του Κράτους ή Τακτικών Καθηγητών του Πανεπιστημίου Αθηνών ή άλλης ισοτίμου Ανωτάτης Σχολής, εδρευούσης εν τη περιφερεία της τέως Διοικήσεως Πρωτευούσης, αναπληρουμένων υπό ομοιοβάθμων νεωτέρων αυτών, προερχομένων εκ του Σώματος ή της Σχολής, εξ ων προέρχεται και το αντίστοιχον τακτικόν, μη επιτρεπομένου όπως αμφότερα τα μέλη λαμβάνωνται εκ του αυτού Σώματος ή Ανώτατης Σχολής. ιιι.Δύο μονίμων υπαλλήλων επί βαθμώ 1ω ή 2ω του Υπουργείου, αναπληρουμένων υπό ετέρων μονίμων υπαλλήλων, κατεχόντων τουλάχιστον τον 3ον βαθμόν. Β΄.Τριμελές Υπηρεσιακόν Συμβούλιον, αρμόδιον προς κρίσιν των λοιπών υπαλλήλων και υπηρετών απάντων των κλάδων και Υπηρεσιών του Υπουργείου, ή των προς αυτούς βαθμολογικώς αντιστοιχούντων. Το Συμβούλιον τούτο συντίθεται εκ των κάτωθι μελών: ι.Του Γενικού Γραμματέως του Υπουργείου, ως Προέδρου, αναπληρουμένου υπό του νομίμου τούτου Αναπληρωτού(Α.Ν. 223/67). ιι.Ενός Συμβούλου ή Παρέδρου του Ελεγκτικού Συνεδρίου, ή του Νομικού Συμβουλίου του Κράτους, ή Καθηγητού του Πανεπιστημίου Αθηνών ή άλλης ισοτίμου Σχολής, ή Εφέτου ή Αντεισαγγελέως Εφετών, ή Προέδρου ή Εισαγγελέως Πρωτοδικών, αναπληρουμένου υπό ομοιοβάθμου νεωτέρου αυτού, προερχομένου εκ του Σώματος ή της Σχολής εξ ων προέρχεται και το αντίστοιχον τακτικόν μέλος. ιιι.Ενός επί 1ω ή 2ω βαθμώ μονίμου υπαλλήλου του Υπουργείου, αναπληρουμένου υπό ετέρου μονίμου υπαλλήλου, κατέχοντος τουλάχιστον τον 3ον βαθμόν. Γ΄.Πενταμελές Πειθαρχικόν Συμβούλιον, αρμόδιον προς κρίσιν των υπαλλήλων απάντων των κλάδων και Υπηρεσιών του Υπουργείου, των κατεχόντων οργανικήν θέσιν επί βαθμοίς 6ω έως και 2ω, ή των προς αυτούς αντιστοιχούντων υπαλλήλων ειδικής διαβαθμίσεως. Το συμβούλιον τούτο συντίθεται εκ των κάτωθι μελών: ι.Του Γενικού Γραμματέως του Υπουργείου, ως Προέδρου, αναπληρουμένου υπό του Γενικού Διευθυντού του Υπουργείου. ιι.Δύο μελών προερχομένων εκ Συμβούλων ή Παρέδρων του Νομικού Συμβουλίου του Κράτους, ή Εφέτου ή Αντεισαγγελέως Εφετών, ή Προέδρου ή Εισαγγελέως Πρωτοδικών, του αρχαιοτέρου τούτων οριζομένου ως Αντιπροέδρου, αναπληρουμένων υπό ομοιοβάθμων νεωτέρων αυτών, προερχομένων εκ του αυτού Σώματος, εξ ου προέρχεται και το αντίστοιχον τακτικόν. ιιι.Δύο μονίμων Διευθυντών του Υπουργείου, επί βαθμοίς 3ω εως 2ω, αναπληρουμένων υπό ομοιοβάθμων νεωτέρων αυτών. Δ΄.Τριμελές Πειθαρχικόν Συμβούλιον, αρμόδιον προς κρίσιν των υπαλλήλων απάντων των κλάδων και Υπηρεσίων του Υπουργείου, των κατεχόντων οργανικήν θέσιν επί βαθμοίς 7ω και κατωτέροις, ή των προς αυτούς αντιστοιχούντων υπαλλήλων ειδικής διαβαθμίσεως. Το Συμβούλιον τούτο συντίθεται εκ των κάτωθι μελών: ι.Του Γενικού Γραμματέως του Υπουργείου, ως Προέδρου, αναπληρουμένου υπό του Γενικού Διευθυντού του Υπουργείου. (Αντί της σελ. 261(α) Σελ. 261(β) Τεύχος 643-Σελ.103 Υπουργείο Συντονισμού 24.Γ.α.65 ιι.Ενός Παρέδρου του Νομικού Συμβουλίου του Κράτους, ή Προέδρου ή Εισαγγελέως Πρωτοδικών, ως Αντιπροέδρού, αναπληρουμένου υπό του ομοιοβάθμου νεωτέρου αυτού, προερχομένου εκ του Σώματος εξ ου προέρχονται και το αντίστοιχον τακτικόν. ιιι.Ενός μονίμου Διευθυντού του Υπουργείου, επί βαθμοίς 3ω έως 2ω, αναπληρουμένου υπό ομοιοβάθμου νεωτέρου αυτού, εν ανυπαρξία δε και υπό υπαλλήλου επί βαθμώ 4ω της Α΄ Κατηγορίας. (Εισήγησις-Γραμματεία) Άρθρ.2.-1.Εις τας συνεδριάσεις απάντων των ανωτέρω Συμβουλίων, παρίσταται άνευ ψήφου, ως Εισηγητής ο Διευθυντής Διοικητικού του Υπουργείου, αναπληρούμενος υπό ετέρου υπαλλήλου Α΄ Κατηγορίας, Προϊσταμένου Τμήματος της Διευθύνσεως Διοικητικού. Ειδικώτερον, όσον αφορά εις τα υπό στοιχ. Γ΄ και Δ΄ Πειθαρχικά Συμβούλια, ο Πρόεδρος τούτων δύναται να ορίση ως Εισηγητήν της εκάστοτε υποθέσεως, έν εκ των μελών τούτων. 2.Χρέη Γραμματέως, εις αμφοτέρα τα Υπηρεσιακά Συμβούλια, εκτελεί μόνιμος υπάλληλος επί βαθμώ τουλάχιστον 7ω της Α΄ Κατηγορίας, ή 6ω της Β΄ Κατηγορίας, εις δε τα κατά τ’ ανωτέρω Πειθαρχικά Συμβούλια, τακτικός υπάλληλος, επί βαθμοίς τουλάχιστον 8ω έως 6ω. Άρθρ.3.-1.Τα μέλη των ανωτέρω Συμβουλίων ορίζονται δι’ αποφάσεως του αρμοδίου Υπουργού. 2.Κατά τα λοιπά, αι περί Υπηρεσιακών Συμβουλίων διατάξεις του Νόμ. 1811/51, ως αύται ετροποποιήθησαν και συνεπληρώθησαν, ως και αι τοιαύται του Ν.Δ. 750/70, περί Πειθαρχικών Συμβουλίων, έχουν εφαρμογήν και επί των δια του παρόντος συνιστωμένων Συμβουλίων. Εις τον Ημετέρον Πρωθυπουργόν και Υπουργόν Συντονισμού και Προγραμματισμού, ανατίθεμεν την δημοσίευσιν και εκτέλεσιν του Παρόντος Δ/τος.